jul | Se Hvad Jeg Har Lavet
Forside
Om mig
Se hvad jeg også laver
Se Hvad Jeg Har Lavet
En blog om mine kreative udskejelser
Archives for posts with tag: jul
Kært barn har mange navne
januar 16, 2014 //
0
Flakoner/mellemlægsservietter/doilies – jeg har ikke rigtigt finde ud af, hvad jeg skal kalde dem… Men ligegyldigt hvad, er de pæne!
Min veninde Marie, har nogle rigtig pæne tallerkner. Sidst jeg var hjemme ved hende, lå jeg mærke til, at hun havde lagt ganske almindelige servietter i mellem dem, for at de ikke skulle blive ridsede. Dét skal der laves om på, tænkte jeg, og tog hjem og fandt opskrifter på en masse forskellige flakoner (jeg tror jeg har lagt mig fast på det navn…). Jeg hæklede 12 stykker, i forskellige lyserøde/lilla nuancer, og jeg fandt næsten alle mønstrene her hos  Frk. Garnglad, som har lavet en doily-samling – tak for det!!
Her kommer de
Denne flakon fandt jeg på Hendes Verdens hjemmeside
Denne flakon er hæklet efter et diagram på en japansk hjemmeside – det var SVÆRT!
Den her hedder Hipster Doily, og jeg synes den var så flot, at jeg lavede to af den!
Hipster Doily
Tea Time Doily hedder denne model, som er blevet så fin. Jeg undlod at lave den sidste runde i opskriften.
Flakonen her hedder Dahlia Doily. Jeg tror jeg har lavet en (meget lille) fejl, da den sidste runde vil bøje ind over de andre, som om den ikke er bred nok. Men den er nu meget pæn alligevel ;-)
Denne er fra Drops, og er nok mere sjælden end køn, som man siger i min familie ;-)
Vintage Mini Doily – jeg synes nu ikke den blev så mini, men det kommer jo an på garnet.
De næste to er også fra Drops – og er jule-flakoner.
Juleflakon fra Drops
Her freestylede jeg lidt på den sidste runde, da jeg ikke synes flakonen blev stor nok :-)
Den sidste flakon – som jeg bare ikke kan finde opskriften på! Og jeg VED at den ikke er hæklet ud af fri fantasi! Det er lidt irriterende…
Mange af opskrifterne er på engelsk, og da jeg først havde lært de engelske maskebetegnelser at kende, var det faktisk ikke så svært. Jeg brugte denne oversigt til at oversætte med.
Jeg har set i blog- og instagramverdenen at der er mange der laver disse flakoner i zpaghetti, så de bliver store nok til at bruge som pyntetæpper – dét kunne jeg også godt tænke mig at gøre engang :-)
Tags crochet, DIY, Farver, Gave, gaver, GDS, Guide, Hækling, jul, Opskrift, Projekter, Smart
Kategorier Gave, GDS - gør det selv, Hækling, Opskrift, Projekter
Grønt er godt for øjet
januar 5, 2014 //
0
Min mor var en af de heldige der fik en blød pakke af mig til jul i år. Til hende havde jeg hæklet en clutch i en flot grønt farve, inspireret af dette indlæg på Den Lilla Elefant.
Tasken er hæklet med dobbelt bomuldsgarn fra Søstrene Grene med nål nr. 4. Man hækler ét langt stykke og ene stangmasker. Teknikken hedder kurvehækling og er rigtig nem! Se en video der viser kurvehækling her.
Start med 44 lm.
1. Omg.: Start i 4. Maske fra nålen. Hækl 40 stm
2. Omg.: Start på kurvehækling: *5 stm foran forrige maske, 5 stm bagom forrige stm*. Fortsæt omgangen ud.
3. Omg.: Som 2. Omg.
4. Omg.:* 5 stm bagom forrige maske, 5 stm foran forrige maske *
5. Omg.: Som 4. Omg.
Fortsæt dette indtil stykket er langt nok. Jeg stoppede efter 37 omgange, da var stykket 30 cm langt (og jeg havde ikke mere garn).
Efter 6 omgange begynder strukturen virkelig at træde frem.
Og efter 37 omgange er stykket langt nok (og man har ikke mere garn tilbage…).
Herefter syede jeg taskedelen sammen i hver side, så denne del var ca. 12 cm. På flappen hæklede jeg en række fastmasker i sort, og løkken til knappen hæklede jeg i samme farve som tasken. Jeg syede knappen på først, og sørgede for at løkken var lang nok til at komme rundt om knappen.
Tags Arts, Blog, crochet, DIY, Farver, Gave, gaver, GDS, Guide, Hækling, jul, Opskrift, Praktisk, Projekter, rå, Smart, tough
Kategorier Gave, GDS - gør det selv, Hækling, Opskrift, Smart løsning
En lang stribet pølsehund
januar 2, 2014 //
0
Den sidste julegave jeg lavede, blev en gravhund til vores venners søde datter :-) Vi skulle ses med vennerne d. 26. december, og det var godt, for jeg blev færdig med hunden om aftenen d. 25. december!
Jeg har opskriften på pdf-fil, og mener den er fra enten Panduro Hobbys hjemmeside, eller Stof og Stils hjemmeside.
Jeg startede med at hækle i terminal 1 i CPH lufthavn.
Jeg har arvet en masse farvet bomuldsgarn af min sviger mor, og hunden her hjalp mig med at komme lidt i bund med min beholdning (som er blevet ret stor, efter jeg arbejdede i Søstrene Grene…).
Der var også mange ender der skulle hæftes…
Hoved og krop er færdige, nu skal de bare syes sammen!
Fødderne er "bare" fire kugler, der er fyldt med pudefyld og syet på underkroppen.
I opskriften står der, at kroppen skal være ca. 35 cm lang. Jeg stoppede da jeg nåede ca. 25 cm og jeg synes altså at proportionerne er helt fine!
Ifølge opskriften skulle ører, hale og halstørklæde laves af stof. Jeg er ikke en ørn på en symaskine, og havde desuden ikke noget stof, så jeg bestemte mig for at hækle "løsdelene" efter fri fantasi :-)
Modtageren af hunden er i den alder, hvor ALT skal puttes i munden og hives i, så jeg har sørget for at alle løsdele er syet godt og grundigt fast! Ih, hvor jeg synes den er blevet fin! :-)


Tags Børn, crochet, Farver, Gave, gaver, GDS, Hækling, jul, Praktisk, Projekter, Smart
Kategorier Børnesager, Gave, GDS - gør det selv, Hækling, Projekter
Mormors nye pude
december 8, 2013 //
0
Jeg har vidst nævnt nogle gange, at jeg i år laver en del hjemmelavede julegaver, som i sagens natur ikke kan vises her, fordi modtagerne læser med… For de flestes vedkommende. Min mormor på 86 år er ikke på internettet, og det vil jeg udnytte i dette indlæg, hvor jeg med stolthed vil fremvise det mesterstykke af et pyntepudebetræk jeg har hæklet til hende!
TADAAAAAAAA…
Min mormor elsker blå, derfor er puden holdt i de blå farver.
Forsiden af betrækket er et miks mellem en "solsikke"-bedstemorfirkant, en klassisk bedstemorfirkant og omgange med stangmasker. Mønstret på solsikken har jeg fundet her, opskriften er tysk, men jeg synes faktisk den er ret nem at forstå (uden at prale, for mit tysk er VIRKELIG dårligt…).
En opskrift på en klassisk bedstemorfirkant kan f.eks. findes her.
Bagsiden er en "hel" bedstemorfirkant (jeg kender ikke til de rigtige navne på de forskellige typer firkanter, hvis nogle af jer der læser med kender de rigtige navne, må I meget gerne skrive dem). Den hele firkant har jeg fundet en rigtig god opskrift på her.
Jeg lagde for- og bagside med retsiderne mod hinanden og hæklede dem sammen med fastmasker, men lod et hul være, for at kunne få puden ind. Lukningen kunne jeg ikke helt greje at lave elegant, så den er en lille smule klodset. Men det overordnede resultat er jeg overordentligt glad for!
For- og bagside hækles sammen med fastmasker.
PS: Puden er ca. 40×40 og det er betrækket også. Garnet er ret glat og kommer nok til at give sig lidt, så til en anden gang jeg skal lave pudebetræk vil jeg nok lave det en lille bitte smule for småt.
Tags advent, Arts, bedstemorfirkant, crochet, DIY, Farver, Gave, gaver, GDS, Granny square, Guide, Hækling, jul, Opskrift, Projekter, Smart
Kategorier Gave, GDS - gør det selv, Hækling, Opskrift, Projekter
Behind te scenes
november 30, 2013 //
0
Velkommen bag scenen på optagelserne til Samvirkes og min 'adventskalender' 2013!
Min kæreste er journalistpraktikant på Samvirke og har fået dem overbevist om, at jeg da skulle hjælpe dem med at lave en gds-adventskalender i deres nyhedsbrev, der sendes ud hver dag i december – meget spændende!!
Konceptet er, at jeg bidrager med en opskrift på noget, som skal kunne bruges til adventsgave. Så mine bidrag kommer med om mandagen, så man kan nå at lave gaven til om søndagen ;-)
Flere af tingene har jeg vist herinde før, men jeg tror nu, at jeg vil linke til nyhedsbrevet hver mandag alligevel, bare fordi det er lidt sejt :-D
Tags advent, crochet, gaver, GDS, Hækling, jul
Kategorier DIY, Gave, GDS - gør det selv, Hækling, Opskrift, Projekter
Søg efter:
Bloglovin
Tidsrøvere
#myfriendsaremarried
Sugar & Cloth
Det skal smage af noget
toraeffersoe.wordpress.com/
Alt det jeg skriver om
advent armbånd Arts bedstemorfirkant Blog Bloglovin Børn crochet DIY Farver Gave gaver GDS Granny square Guide Herlev Hjørring hval Hækling iPhone jul Køkken læder Læsø Maling Opskrift Perler Praktisk Projekter rå Smart Smykker smyks.dk Strik tough
Kategorier
Kategorier Vælg kategori Børnesager DIY Gave GDS – gør det selv Hækling Lejlighed Opskrift Projekter Smart løsning Smykker Strik Uncategorized
Arkiver
oktober 2014
april 2014
marts 2014
februar 2014
januar 2014
december 2013
november 2013
oktober 2013
september 2013
august 2013
juli 2013
juni 2013
maj 2013
april 2013
marts 2013
Skab en gratis hjemmeside eller blog på WordPress.com.
Back to te top
#myfriendsaremarried
En blog om mine kreative udskejelser
Sugar & Cloth
DIY Inspired Living
Det skal smage af noget
En blog om mine kreative udskejelser
toraeffersoe.wordpress.com/
En blog styret at kærligheden til lækre, søde sager!
Post to
Annuller